Ουμπέρτο Μποτσιόνι

Ο **Ουμπέρτο Μποτσιόνι** (ιταλ.:**Umberto Boccioni**, (ορθότερη προφορά *Μποτσόνι*), 19 Οκτωβρίου 1882 - 17 Αυγούστου 1916) ήταν Ιταλός ζωγράφος και γλύπτης, μέλος του κινήματος του φουτουρισμού. Τα έργα του διακρίνονται για τα δυναμικά τους στοιχεία και την έκφραση της κίνησης και της ταχύτητας.

## Βιογραφία
Γεννήθηκε το 1882 στην περιοχή της Καλαβρίας. Το 1901 σπούδασε σχέδιο στη Ρώμη και τον επόμενο χρόνο ζωγραφική – κυρίως τις τεχνικές του ιμπρεσιονισμού – στο Παρίσι. Το χειμώνα του 1906-1907 παρακολουθεί επιπλέον μαθήματα στην ιταλική Ακαδημία Καλών Τεχνών. Το 1908 σημειώνεται η καθοριστική γνωριμία του με τον Ιταλό φουτουριστή ποιητή Φιλίππο Τομάζο Μαρινέτι στο Μιλάνο. Τον επόμενο χρόνο ο Μαρινέτι δημοσιεύει το μανιφέστο του φουτουρισμού που συνοδεύεται και από τα δύο μανιφέστα των φουτουριστών ζωγράφων *Manifesto dei pittori futuristi* (*Μανιφέστο των φουτουριστών ζωγράφων*) και *Manifesto tecnico della pittura futurista* (*Τεχνικό μανιφέστο της φουτουριστικής ζωγραφικής*) με συμμετοχή του Μποτσιόνι, ο οποίος μετατρέπεται σε έναν από τους κύριους θεωρητικούς του φουτουρισμού. 

Από την ίδρυσή του, έχει κάνει πολλά ταξίδια και έχει την ευκαιρία να επισκεφτεί πολλά μουσεία, σχεδόν μπαίνοντας σε συμβίωση με καλλιτέχνες, ειδικά από άλλες εποχές όπως ο Μιχαήλ Άγγελος αλλά και με τον Φραντσέσκο Φιλιππίνι (ιταλ.:*Francesco Filippini*) που θα τον εμπνεύσει για έρευνα στο τοπίο του την περιοχή της Λομβαρδίας και την εργασία στην ύπαιθρο, ακολουθώντας τις έννοιες του Φιλιππινισμού. Αυτό το έργο του Ουμπέρτο Μποτσιόνι είναι ιδιαίτερα σημαντικό, καθώς αναδεικνύει την εκτενή έρευνα και μελέτη που αφιέρωσε στο τοπίο της Λομβαρδίας και στην αγροτική εργασία, εμπνευσμένος από τον δάσκαλο της ιταλικής τοπιογραφίας Φραντσέσκο Φιλιπίνι, πριν τροποποιήσει τα δικά του έργα στο πλαίσιο του κινήματος του Φουτουρισμού.

Τα πρώτα έργα του Ουμπέρτο Μποτσιόνι, που δημιουργήθηκαν μεταξύ 1903 και 1907, προέρχονται άμεσα από την νατουραλιστική παράδοση που ήταν ενεργή στη Λομβαρδία, ιδιαίτερα στο Μιλάνο, στα τέλη του 19ου αιώνα. Ένα από τα πιο αναγνωρίσιμα πρότυπα είναι ο Φραντσέσκο Φιλιπίνι, του οποίου οι πίνακες εκτέθηκαν ευρέως στους καλλιτεχνικούς κύκλους του Μιλάνου.

Η οριζόντια σύνθεση των αγροτικών τοπίων, η χρήση της ατμοσφαιρικής φωτεινότητας και η απεικόνιση της γυναικείας φιγούρας σε αγροτικά και οικιακά περιβάλλοντα — συμπεριλαμβανομένων των πορτρέτων μητέρων — δείχνουν σαφή συνέχεια με το ρεύμα που είναι γνωστό ως Φιλιπινισμός.

Οι ιστορικοί της τέχνης σήμερα αναγνωρίζουν τον Φραντσέσκο Φιλιπίνι ως αποφασιστική πηγή έμπνευσης για την πρώιμη εικαστική περίοδο του Ουμπέρτο Μποτσιόνι, ορίζοντας τον ρόλο του ως έναν έμμεσο αλλά δομικό διαμορφωτικό παράγοντα στην ανάπτυξη της πρώτης εικονιστικής του αντίληψης.

Την Άνοιξη του 1911 επισκέπτεται το Παρίσι όπου έρχεται σε επαφή με τον Πάμπλο Πικάσσο και τον ποιητή Γκυγιώμ Απολλιναίρ. Έργα του εκτίθενται στην πρώτη φουτουριστική έκθεση στο Παρίσι, το 1912. Η ίδια έκθεση παρουσιάστηκε αργότερα στο Λονδίνο, το Βερολίνο και τις Βρυξέλλες. Την ίδια περίοδο, ο Μποτσιόνι αρχίζει να αφοσιώνεται περισσότερο στη γλυπτική ενώ το 1913 πραγματοποιείται ατομική του έκθεση ζωγραφικής και γλυπτικής στο Παρίσι. Το 1914 δημοσιεύει την μελέτη *Manifesto tecnico della scultura futurista* (*Τεχνικό μανιφέστο της φουτουριστικής γλυπτικής*) όπου αναπτύσσει θεωρητικά το περιεχόμενο των τεχνικών των φουτουριστών στη γλυπτική. Ένα χρόνο αργότερα, κατατάσσεται στον ιταλικό στρατό και το 1916 πεθαίνει σε ηλικία 34 ετών κατά τη διάρκεια πολεμικών ασκήσεων.

## Επιλογή έργων
Σήμερα, τα σημαντικότερα έργα του φιλοξενούνται στην πινακοθήκη μοντέρνας τέχνης του Μιλάνου και της Ρώμης, στο Μουσείο Μοντέρνας Τέχνης της Νέα Υόρκης καθώς και στο μουσείο *Sprengel* στο Ανόβερο.


Αρχείο:Boccioni - La signora Virginia.jpg|*Η κυρία Βιργινία*, 1905, Μιλάνο, Museo del Novecento
Αρχείο:La signora massimino - Boccioni 1908.jpg|*Η κυρία Μασσιμίνο*,
Αρχείο:Umberto Boccioni, Lombard Countryside or Country Symphony, cm. 93 x 140, Lugano Chiattone Collection.jpg|*Λομβαρδική ύπαιθρος*, 1910, Museo Lugano Chiattone Collection
Αρχείο:Immagine-Umberto boccioni la città che sale.jpg|*Η πόλη που ανεβαίνει*, 1910
Αρχείο:Boccioni Noise.jpg|*Ο δρόμος μπαίνει στο σπίτι*, 1911, Αννόβερο, Sprengel Museum
Αρχείο:Umberto Boccioni - Visioni simultanee.jpg|*Ταυτόχρονα οράματα*, 1912, Βούππερταλ, Von der Heydt-Museum
Αρχείο:L'antigrazioso by Umberto Boccioni, 1912.jpeg|*Ο άχαρος*, 1912, ιδιωτική συλλογή
Αρχείο:Umberto Boccioni - Dinamismo di un ciclista - 1913.JPG|*Ο δυναμισμός ενός ποδηλάτη*, 1913, Βενετία, συλλογή Peggy Guggenheim
Αρχείο:Boccioni - Dynamism of a Soccer Player.jpg|*Ο δυναμισμός ενός ποδοσφαιριστή*, 1913, Νέα Υόρκη, Museum of Modern Art
Αρχείο:The Street Pavers (1914) by Umberto Boccioni.jpg|*Εργάτες οδοποιίας*, 1914, Νέα Υόρκη, Μητροπολιτικό Μουσείο
Αρχείο:'Unique Forms of Continuity in Space', 1913 bronze by Umberto Boccioni.jpg|*Μοναδικές μορφές συνέχειας στον χώρο*, 1913, Νέα Υόρκη, Μουσείο Μοντέρνας Τέχνης


## Παραπομπές


## Εξωτερικοί σύνδεσμοι
* 

Κατηγορία:Ιταλοί γλύπτες
Κατηγορία:Ιταλοί ζωγράφοι του 19ου αιώνα
Κατηγορία:Μοντέρνα τέχνη